Между 1940 и 1942 г. поема командването на 12-и стрелкови полк, а по-късно същата година на 4-та стрелкова бригада. На 1 септември 1942 г. е издигнат в чин генерал-майор. В периода 1942 – 1944 г. командва 26-а танкова дивизия. На 1 октомври 1943 г. е издигнат в чин генерал-лейтенант. През 1944 г. поема командването на 46-и танков корпус. На 1 септември 1944 г. е издигнат в чин генерал от танковите войски. Между 1 септември 1944 г. и 17 януари 1945 г. командва 9-а армия на Източния фронт. За извършване на неоторизираната евакуация на Варшава е заменен от фелдмаршал Фердинанд Шьорнер. Въпреки това на 31 март 1945 г. получава командването на 85-и корпус на Западния фронт и ръководи формацията до края на войната.